CELEX: 32007D0875
Language: bg
Date: 2007-12-18 00:00:00
Title: 2007/875/ЕО: Решение на Комисията от 18 декември 2007 година за изменение на Решение № 2119/98/ЕО на Европейския парламент и на Съвета и Решение 2000/96/ЕО по отношение на заразните болести, изброени в тези решения (нотифицирано под номер C(2007) 6355) (Текст от значение за ЕИП )

28.12.2007   
            
            
               BG
            
            
               Официален вестник на Европейския съюз
            
            
               L 344/48
            
         
      РЕШЕНИЕ НА КОМИСИЯТА
   
   от 18 декември 2007 година
   за изменение на Решение № 2119/98/ЕО на Европейския парламент и на Съвета и Решение 2000/96/ЕО по отношение на заразните болести, изброени в тези решения
   (нотифицирано под номер C(2007) 6355)
   (Текст от значение за ЕИП)
   (2007/875/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение № 2119/98/ЕО на Европейския парламент и на Съвета от 24 септември 1998 г. за създаване на мрежа за епидемиологично наблюдение и контрол на заразните болести в Общността (1), и по-специално член 3, буква а) от него,
   като има предвид, че:
   
               (1)
            
            
               Решение № 2119/98/ЕО предвижда създаването на мрежа на общностно равнище за насърчаване на сътрудничеството и координацията във връзка с профилактиката и контрола на някои категории заразни болести, посочени в споменатото решение.
            
         
               (2)
            
            
               В Решение 2000/96/ЕО на Комисията от 22 декември 1999 г. относно заразните болести, които постепенно се обхващат от мрежата на Общността съгласно Решение № 2119/98/ЕО на Европейския парламент и на Съвета (2) се изброяват някои заразни болести, които следва да бъдат обхванати от създадената с Решение № 2119/98/ЕО мрежа за епидемиологичен надзор в Общността.
            
         
               (3)
            
            
               Наскоро са се появили нови заразни болести и са били определени нови микроорганизми, способни да застрашат общественото здраве. Тежкият остър респираторен синдром (ТОРС) се е появил през 2003 г. и оттогава се смята за потенциална висока заплаха за общественото здраве. Високопатогенният и нископатогенният вирус на инфлуенца по птиците представляват сериозен риск за хората, с потенциално развитие към грипна пандемия. Случаи на заразяване на хора от западнонилска треска, представляваща сериозен риск за общественото здраве, са били съобщени наскоро от нарастващ брой държави-членки на ЕС и от трети страни. Хората са заразени най-вече чрез ухапване от комари, въпреки че са били регистрирани също така заразявания чрез преливане на кръв и трансплантация на органи, както и чрез трансплацентарно предаване на инфекцията.
            
         
               (4)
            
            
               Следователно приложенията към решения № 2119/98/ЕО и 2000/96/ЕО следва да бъдат изменени, за да обхванат тежкият остър респираторен синдром (ТОРС), заразяването на хора от инфлуенца по птиците и вируса на западнонилска треска.
            
         
               (5)
            
            
               Новите международните здравни правила (2005 г.), влезли в сила на 16 юни 2007 г., не се ограничават повече до специфични болести, а обхващат всички спешни случаи в общественото здраве на международно равнище, идентифицирани като такива в съответствие с инструмента, предвиден в приложение 2 към правилата. Следователно е целесъобразно приложението към Решение № 2119/98/ЕО да бъде изменено.
            
         
               (6)
            
            
               Мерките, предвидени в настоящото решение, са в съответствие със становището на комитета, създаден съгласно член 7 от Решение № 2119/98/ЕО,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение № 2119/98/ЕО се изменя в съответствие с приложение I към настоящото решение.
   Член 2
   Приложение I към Решение 2000/96/ЕО се изменя в съответствие с приложение II към настоящото решение.
   Член 3
   Адресати на настоящото решение са държавите-членки.
   
      Съставено в Брюксел на 18 декември 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 268, 3.10.1998 г., стр. 1. Решение, последно изменено с Регламент (ЕО) № 1882/2003 (ОВ L 284, 31.10.2003 г., стр. 1).
   
      (2)  ОВ L 28, 3.2.2000 г., стр. 50. Решение, изменено с Решение 2003/542/ЕО (ОВ L 185, 24.7.2003 г., стр. 55).
   
      ПРИЛОЖЕНИЕ I
      Приложението към Решение № 2119/98/ЕО се изменя, както следва:
      
                  1.
               
               
                  Осмо тире се заменя със следното:
                  
                              „—
                           
                           
                              Заразни болести, които могат да доведат до потенциални спешни случаи на международно равнище, определени в съответствие с приложение 2 към международните здравни правила.“
                           
                        
            
                  2.
               
               
                  Последното тире се заменя със следното:
                  
                              „—
                           
                           
                              Трансмисивни болести
                           
                        
                              —
                           
                           
                              Зоонозни болести
                           
                        
                              —
                           
                           
                              Други заразни болести от значение за общественото здраве, включително болести, причинени от съзнателно разпространение.“
                           
                        
            
   
      ПРИЛОЖЕНИЕ II
      Приложение I към Решение 2000/96/ЕО се изменя, както следва:
      
                  1.
               
               
                  в точка 2.5.2 се добавят следните термини:
                  „Тежък остър респираторен синдром (ТОРС)“;
               
            
                  2.
               
               
                  в точка 2.5.3 се добавят следните термини:
                  „Заразяване на хора от инфлуенца по птиците“;
                  „Заразяване от западнонилска треска“.